CELEX: 32016R0054
Language: lv
Date: 2016-01-19 00:00:00
Title: Komisijas Regula (ES) 2016/54 (2016. gada 19. janvāris), ar ko attiecībā uz gammaglutamilvalilglicīna iekļaušanu Savienības aromatizējošo vielu sarakstā groza Eiropas Parlamenta un Padomes Regulas (EK) Nr. 1334/2008 I pielikumu (Dokuments attiecas uz EEZ)

20.1.2016   
            
            
               LV
            
            
               Eiropas Savienības Oficiālais Vēstnesis
            
            
               L 13/40
            
         KOMISIJAS REGULA (ES) 2016/54
   (2016. gada 19. janvāris),
   ar ko attiecībā uz gammaglutamilvalilglicīna iekļaušanu Savienības aromatizējošo vielu sarakstā groza Eiropas Parlamenta un Padomes Regulas (EK) Nr. 1334/2008 I pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1334/2008 par aromatizētājiem un dažām pārtikas sastāvdaļām ar aromatizētāju īpašībām izmantošanai pārtikā un uz tās un par grozījumiem Padomes Regulā (EEK) Nr. 1601/91, Regulās (EK) Nr. 2232/96 un (EK) Nr. 110/2008 un Direktīvā 2000/13/EK (1) un jo īpaši tās 11. panta 3. punktu,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2), un jo īpaši tās 7. panta 5. punktu,
   tā kā:
   
               (1)
            
            
               Regulas (EK) Nr. 1334/2008 I pielikumā noteikts Savienības saraksts ar aromatizētājiem un izejmateriāliem, kas paredzēti lietošanai pārtikā vai uz tās, un to lietošanas nosacījumi.
            
         
               (2)
            
            
               Aromatizējošo vielu saraksts tika pieņemts, kā arī iekļauts Regulas (EK) Nr. 1334/2008 I pielikuma A daļā ar Komisijas Īstenošanas regulu (ES) Nr. 872/2012 (3).
            
         
               (3)
            
            
               Minēto sarakstu var atjaunināt saskaņā ar vienoto procedūru, kas minēta Regulas (EK) Nr. 1331/2008 3. panta 1. punktā, vai nu pēc Komisijas iniciatīvas, vai pēc dalībvalsts vai ieinteresētas personas pieteikuma saņemšanas.
            
         
               (4)
            
            
               2013. gada 21. martā Komisijai tika iesniegts pieteikums uz to, lai gammaglutamilvalilglicīnu (FL nr. 17.038) atļautu lietot par aromatizētāju. Pieteikums tika paziņots Eiropas Pārtikas nekaitīguma iestādei (“Iestādei”), lūdzot tās atzinumu. Pieteikumu saskaņā ar Regulas (EK) Nr. 1331/2008 4. pantu darīja pieejamu arī dalībvalstīm.
            
         
               (5)
            
            
               Iestāde izvērtēja par aromatizētāju lietota gammaglutamilvalilglicīna (FL nr. 17.038) nekaitīgumu un secināja, ka uzņemtajā daudzumā, kāds aplēsts vielas lietošanai par aromatizētāju (4), tas bažas par kaitīgumu nerada
            
         
               (6)
            
            
               Ar Regulā (EK) Nr. 1334/2008 minēto Savienības sarakstu ir paredzēts regulēt tikai to aromatizējošo vielu lietošanu, kuras pievieno pārtikai, lai tai piešķirtu smaržu un/vai garšu vai tās mainītu. Vielu (FL nr. 17.038) pārtikai varētu pievienot arī citiem nolūkiem, ne vien aromatizēšanai, un šādus lietojumus joprojām reglamentē citi noteikumi. Šīs regulas nosacījumi attiecas tikai uz to, kā (FL nr. 17.038) lieto par aromatizējošu vielu.
            
         
               (7)
            
            
               Tāpēc Regulas (EK) Nr. 1334/2008 I pielikuma A daļa būtu attiecīgi jāgroza.
            
         
               (8)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1334/2008 I pielikuma A daļu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 19. janvārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 354, 31.12.2008., 34. lpp.
   
   
      (2)  OV L 354, 31.12.2008., 1. lpp.
   
   
      (3)  Komisijas 2012. gada 1. oktobra Īstenošanas regula (ES) Nr. 872/2012, ar ko pieņem Eiropas Parlamenta un Padomes Regulā (EK) Nr. 2232/96 paredzēto aromatizējošo vielu sarakstu, iekļauj to Eiropas Parlamenta un Padomes Regulas (EK) Nr. 1334/2008 I pielikumā un atceļ Komisijas Regulu (EK) Nr. 1565/2000 un Komisijas Lēmumu 1999/217/EK (OV L 267, 2.10.2012., 1. lpp.).
   
      (4)  EFSA Journal 2014; 12(4):3625.
   
      PIELIKUMS
      Regulas (EK) Nr. 1334/2008 I pielikuma A daļas 2. sadaļā tabulas beigās pievieno šādu ierakstu par FL nr. 17.038:
      
         
                     “17.038
                  
                  
                     Gammaglutamilvalilglicīns
                  
                  
                     338837-70-6
                  
                  
                      
                  
                  
                     2123
                  
                  
                     5-okso-L-prolil-L-valil-glicīna (PCA-Val-Gli) un L-alfa-glutamil-L-valil-glicīna mazāk nekā 0,7 %, L-gamma-glutamil-L-valil-L-valil-glicīna mazāk nekā 2,0 %, toluēns nav nosakāms (noteikšanas robeža 10 mg/kg)
                  
                  
                     Ierobežojumi lietošanai par aromatizējošo vielu:
                     
                                  
                              
                              
                                 1. kategorijā – ne vairāk kā 50 mg/kg
                              
                           
                                  
                              
                              
                                 2. un 5. kategorijā – ne vairāk kā 60 mg/kg
                              
                           
                                  
                              
                              
                                 6.3. kategorijā, sausās brokastu pārslas, – ne vairāk kā 160 mg/kg
                              
                           
                                  
                              
                              
                                 7.2. kategorijā – ne vairāk kā 60 mg/kg
                              
                           
                                  
                              
                              
                                 8. kategorijā – ne vairāk kā 45 mg/kg
                              
                           
                                  
                              
                              
                                 12. kategorijā – ne vairāk kā 160 mg/kg
                              
                           
                                  
                              
                              
                                 14.1. kategorijā – ne vairāk kā 15 mg/kg
                              
                           
                                  
                              
                              
                                 15. kategorijā – ne vairāk kā 160 mg/kg
                              
                           
                  
                      
                  
                  
                     
                        EFSA”